**POZIV UČENICIMA ZA NASTAVAK OBRAZOVANJA U STATUSU REDOVITOG UČENIKA**

Učenik koji je stekao nižu razinu srednjeg obrazovanja, kao i učenik koji je završio obrazovni program u trajanju od tri godine, ima pravo, u skladu s potrebama tržišta rada, steći višu razinu kvalifikacije nastavljanjem obrazovanja ili polaganjem ispita.

Učenik iz stavka 1. ovoga članka može u roku od dvije godine od dana završetka strukovnog programa nastaviti školovanje u statusu redovitog učenika.

Ostvarivanje prava iz stavka 1. i 2. ovoga članka uvjetuje se polaganjem razlikovnih, odnosno dopunskih ispita. Uvjete i načine nastavka obrazovanja za višu razinu kvalifikacije propisuje ministar pravilnikom. (Članak 6. Zakona o izmjenama i dopunama Zakona o odgoju i obrazovanju u osnovnoj i srednjoj školi Narodne novine, br. 152/14)

**Pozivaju se učenici koji žele nastaviti daljnje školovanje u Drvodjelskoj tehničkoj školi u statusu redovnog učenika, dakle bez financijskih obveza za učenika i roditelje, da podnesu zahtjev do 04. rujna 2015. godine** ( u skladu s čl. 6. Zakona o izmjenama i dopunama Zakona o odgoju i obrazovanju u osnovnoj i srednjoj školi, NN broj 152/14).

Zahtjev se podnosi u pisanom obliku i mora sadržavati:

- osobne podatke o učeniku;

- naziv zanimanja u kojem želi nastaviti školovanje;

- naziv programa (zanimanja) kojeg je završio i njegovo trajanje školovanja.

Zahtjevu treba priložiti:

- originalne svjedodžbe ili ovjerene preslike o završenom prvom, drugom i trećem razredu;

- svjedodžbu o završnom ispitu u prethodnom školovanju;

- domovnicu;

- rodni list.

**Za ostale informacije obratite se na telefon ravnatelju škole 032/354-069.**